JEGYZŐKÖNYV

Készült: 2019. május 28-án, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendes, nyilvános Képviselő-testületi üléséről.

Jelen vannak:

 Mikó Zoltán polgármester

 Dobos Lászlóné alpolgármester

 Szabó Sándorné képviselő

Igazoltan távol: Megyesi Elemér képviselő

 Tóth Péter Benjámin képviselő

Meghívottak:

2. napirendi pont tárgyalására:

 Sipos Attila Alapítvány Tiszagyulaházáért alapítvány

 elnöke

Az ülés teljes időtartamára:

Dr. Nagy Attila kirendeltségvezető

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a Képviselő-testület határozatképes, jelen van 3 fő megválasztott képviselő, igazoltan hiányzik 2 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

Előterjesztés: írásos

1. Beszámoló az Alapítvány Tiszagyulaházáért alapítvány 2018. évi munkájáról.

Előadó: Mikó Zoltán polgármester

Előterjesztés: írásos

1. Tájékoztató az önkormányzat 2018. évi gyermekjóléti és gyermekvédelmi feladatainak ellátásáról.

Előadó: Mikó Zoltán polgármester

Előterjesztés: írásos

1. Előterjesztés a Hajdúsági Hulladékgazdálkodási Szolgáltató Nonprofit Kft. társasági szerződésének módosítására.

Előadó: Mikó Zoltán polgármester

Előterjesztés: írásos

*A Képviselő-testület 3 igen szavazattal (a szavazásban 3 fő vett részt) – egyetért a napirendi pontok tárgyalásával.*

1./

Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Képviselői-testületi határozatok végrehajtásáról szóló határozati javaslattal, kézfelnyújtással szavazzon:

*A Képviselő-testület a lejárt határidejű Képviselő-testületi határozatok végrehajtásáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

21/2019. (V. 28.) határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzata Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: ------------ Felelős: -----------

2./

Beszámoló az Alapítvány Tiszagyulaházáért alapítvány 2018. évi munkájáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy az alapítvány elnöke külföldön való tartózkodása miatt nem tud részt venni az ülésen.

A beszámolóból kitűnik, hogy igen aktívan tevékenykedik az alapítvány a községben. Ha valakinek van kérdése szívesen válaszol.

Szabó Sándorné képviselő: Megkérdezi, hogy alapítványok részére vannak-e pályázatok? Figyelik-e ezeket?

Mikó Zoltán polgármester: Jelenleg nincs pályázati lehetőség, működésre nem is lehet pályázni. Marad az adó 1%-ából befolyt összeg.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az Alapítvány Tiszagyulaházáért alapítvány 2018. évi munkájáról szóló beszámolóval, kézfelnyújtással szavazzon:

*A Képviselő-testület az Alapítvány Tiszagyulaházáért alapítvány 2018. évi munkájáról szóló beszámolót, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

22/2019. (V. 28.) számú határozata

az Alapítvány Tiszagyulaházáért alapítvány 2018. évi munkájáról szóló beszámolóról

Tiszagyulaháza Község Önkormányzata Képviselő-testülete az Alapítvány Tiszagyulaházáért alapítvány 2018. évi munkájáról szóló beszámolót megismerte, azt elfogadja.

A testület köszönetét fejezi ki a Kuratórium tagjainak a végzett munkáért.

Határidő: ----- Felelős: ------

3./

Tájékoztató az önkormányzat 2018. évi gyermekjóléti és gyermekvédelmi feladatainak ellátásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Szabó Sándorné képviselő: Bíztatónak látszik, hogy a 18 éven aluliak száma az előző évhez képest nem változott, holott a lakosságszám csökkent.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az önkormányzat 2018. évi gyermekjóléti és gyermekvédelmi feladatainak ellátásáról szóló tájékoztatóval, kézfelnyújtással szavazzon:

*A Képviselő-testület az önkormányzat 2018. évi gyermekjóléti és gyermekvédelmi feladatainak ellátásáról szóló tájékoztatót, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

23/2019. (V. 28.) számú határozata

az önkormányzat 2018. évi gyermekjóléti és gyermekvédelmi

feladatainak ellátásáról

Tiszagyulaháza Község Önkormányzata Képviselő-testülete – a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdésében foglaltak alapján – megtárgyalta az előterjesztéshez *mellékelt*, Tiszagyulaháza Község Önkormányzata 2018. évi gyermekjóléti és gyermekvédelmi feladatai ellátásáról szóló átfogó értékelést és elfogadja azt.

Felkéri a polgármestert, hogy az átfogó értékelést a Hajdú-Bihar Megyei Kormányhivatal Gyámügyi és Igazságügyi Főosztálya (4025 Debrecen, Erzsébet utca 27.) részére küldje meg.

Határidő: 2019. június 15. Felelős: Mikó Zoltán polgármester

4./

Előterjesztés a Hajdúsági Hulladékgazdálkodási Szolgáltató Nonprofit Kft. társasági szerződésének módosítására.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Hajdúsági Hulladékgazdálkodási Szolgáltató Nonprofit Kft. társasági szerződésének módosításáról szóló határozati javaslattal, kézfelnyújtással szavazzon:

*A Képviselő-testület a Hajdúsági Hulladékgazdálkodási Szolgáltató Nonprofit Kft. társasági szerződésének módosításáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

24/2019. (V. 28.) számú határozata

a Hajdúsági Hulladékgazdálkodási Szolgáltató Nonprofit Kft. társasági szerződésének módosítására

 Tiszagyulaháza Község Önkormányzata Képviselő-testülete megismerte a Hajdúsági Hulladékgazdálkodási Szolgáltató Nonprofit Kft. (4220 Hajdúböszörmény, Radnóti u. 1. szám) Társasági Szerződésének módosítására vonatkozó javaslatot, és azt az alábbiak szerint elfogadja:

* A Társasági Szerződés V. „A TÁRSASÁG TAGJAINAK ADATAI” fejezetében Balmazújváros Város Önkormányzatának képviselője Hegedűs Péter polgármesterre változik.
* A Társasági Szerződés VI. „A TÁRSASÁG TEVÉKENYSÉGI KÖREI” fejezet 2) pontjában

- a 38.11 '08 - Nem veszélyes hulladék gyűjtése (főtevékenység), és

- a 38.21 '08 - Nem veszélyes hulladék kezelése, ártalmatlanítása (egyéb tevékenység)

pontosításra kerül,

- a 38.22 '08 - Veszélyes hulladék kezelése, ártalmatlanítása (egyéb tevékenység), és

- a 38.12 '08 - Veszélyes hulladék gyűjtése (egyéb tevékenység)

törlésre kerül.

* A Társasági Szerződés IX. „A TÁRSASÁG SZERVEZETE ÉS MŰKÖDÉS” fejezet 2) pontja x) alpontjában a "*melynek részét képezi a társaság által nyújtott szolgáltatások ellenértékeként a háztartások által fizetendő díjak mértéke is"* szövegrész törlésre kerül*.* Az alpontban megmarad „*a társaság részletes üzleti tervének elfogadása*” szövegrész.
* A Társasági Szerződés XVII. „A FELÜGYELŐ BIZOTTSÁG” fejezet 2) pontjában a megbízatás időtartama „2019. május 31. napjától 2024. május 31. napjáig” szövegrészre változik. A felügyelő bizottság tagjai:

- Szólláth Tibor

- Fórizs László

- Szőllős Sándor

 A Társasági Szerződést az előterjesztés *melléklete* szerinti egységes szerkezetben elfogadja.

 Felkéri a polgármestert, a határozatból adódó szükséges intézkedések megtételére.

 Határidő: 2019. május 31. Felelős: Mikó Zoltán polgármester

Mikó Zoltán polgármester: Tájékoztatásul elmondja, hogy a temetőben kivágásra került a fa 40 ezer forintért. A templomkertben is kivágtak egy fát, illetve a többit csonkolták, amelyet az egyház finanszírozott.

A Petőfi utca hidegaszfalttal való javítása folyamatban van, mivel nagyon rossz állapotú.

Elkezdődött az utcákra a virágok kiültetése. Debrecenben a püspöki hivatal is tiszagyulaházai virágokat kapott.

A Magyar Falu programban pályázni kellene a Petőfi utca és a temető felújítására.

Dobos Lászlóné alpolgármester: A temetővel kapcsolatban kérdezné, hogy a ravatalozó fa munkálatai, amelyet Kisgyőr vállalt el barter kapcsolatban él-e még?

Mikó Zoltán polgármester: Sajnos már nem.

Dobos Lászlóné alpolgármester: Temetéseken a hangosítást jelezni kellene a szolgáltató felé. A templomnál lévő nagy fákat, amelyeket most csonkoltak nem lehet esetleg védetté nyilvánítani?

Mikó Zoltán polgármester: Megkéri Dr. Nagy Attila kirendeltségvezetőt nézzen utána, hogyan lehet ezt megtenni.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 835 órakor bezárta.

K. m. f.

Mikó Zoltán Dr. Kiss Imre

 polgármester jegyző